GSTનો અમલ શરૂ થયો ત્યારથી એક પણ મહિને વેપારીઓ કોઇ તકલીફ વગર પોતાનું GST રિટર્ન ફાઇલ કરી શક્યા નથી. જયારે પણ રિટર્ન ફાઇલ કરવાની અંતિમ તારીખો આવે કે GST પોર્ટલ ઠપ થઇ જવાની સમસ્યા શરૂ થઇ જાય. છેલ્લે ૧૦મી જૂન પહેલા મે મહિનાનું GSTR-1 સબમીટ કરી દેવાની સરકારી તાકીદ કરી હતી ત્યારે જ છેલ્લા ત્રણેક દિવસથી GSTના પોર્ટલ પર ડખા શરૂ થઇ ગયા હતા. કોઇ વેપારી પોતાના વેચાણની વિગતોનું GSTR-1 સમબીટ કરવા પ્રયાસ કરે કે તેના એકાઉન્ટમાં અન્ય વેપારીઓને વિગતો દેખાનું શરૂ થઇ જાય. વેપારીએ કોઇ એપ્લિકેશન ઓપન ન કરી હોય તેમ છતાં જૂદી જુદી એપ્લિકેશન ઓપરેટ થવાની શરૂ થઇ જાય જેને લઇને વેપારીઓ પોતાનું GSTR-1 સબમીટ કરી શકતા નહોતા.